Inspirasiekos met SARIE – Episode 16 Melk
JY LEES NOU Inspirasiekos met SARIE – Episode 16 Melk
Herman besoek Camphill Village, ’n veilige hawe vir mense met intellektuele uitdagings. Hier werk almal saam om gehalte-suiwelprodukte te maak. Hy maak crème fraîche-tamatiesous, ravioli en deel ’n resep vir maklike pasta-deeg.
As jy eers een keer jou eie tamatiesous vir pasta gemaak het, sal jy dit weer en weer wil doen!
10 tamaties, gehalveer en grofgekap met skil aan
350 g kersietamaties, gehalveer
45 ml Sriracha-sous (Thaise brandrissie-sous)
250 ml crème fraîche of aangesuurde room
100 g parmesaankaas, vir voorsit
Verhit olie tot warm in groot braaipan. Gooi ui, knoffel en gemmer by. Roerbraai vir 2 minute. Gooi vinkel by en roer deur. Gooi tamaties, asyn en Sriracha-sous by. Verlaag hitte en laat stadig prut terwyl jy elke nou en dan pot roer en tamaties breek met houtlepel se agterkant – die tamaties kook pap en vorm dan sous met al die olyfolie, sowat 10 minute. Verwyder van hitte en roer basiliekruid en crème fraîche by. Geur goed met sout en peper. Plaas gaar pasta of ravioli (sien resep onder) in warm sous en rasper parmesaankaas oor. Sit voor.
Dis klein pasta-pakkies met 'n heerlike kaasvulsel wat jy self maak. Dis ’n ete op sy eie.
Meng meel, eiers en sout. Knie vir 8 - 12 minute op ’n meelbestrooide oppervlak of tot elasties. Draai toe in kleefplastiek en laat rus vir 30 minute voor jy dit met ’n pastamasjien uitrol. Volg resep onder verder:
200 g baba-spinasie, grofgekap
400 g ricotta-kaas (sien resep om jou eie te maak onder)
Verhit olie tot warm in braaipan en braai ui vir 2 minute. Voeg spek by en braai nog 1 minuut. Voeg spinasie by en roer tot spinasie verwelk het – sowat 2 minute. Verwyder van hitte en krummel ricotta by. Meng neut by en geur goed. Meng al die bestanddele vir die vulsel. Verdeel pasta-deeg in 4 balle. Gebruik ’n pasta-masjien en rol deeg uit tot nr. 2 op masjien, of rol dit met ’n koekroller uit tot 1 mm dik. Plaas velle pasta op skoon werkvlak wat met meel bestrooi is. Skep eetlepels vol van vulselmengsel op twee van die pastavelle, so 2 cm uitmekaar. Gebruik kombuiskwas en verf rondom vulsel met koue water. Plaas tweede vel pasta bo-op elk en seël vulsel tussen velle pasta. Gebruik ’n skerp mes en sny pasta-porsies in netjiese sirkels. Bring ’n pot water tot kookpunt en gooi pasta in kookwater – verwyder pot van hitte en laat staan vir 3 - 5 minute of tot pasta gaar is. Dreineer. Skep in warm tamatiesous. Sit voor
Dis maklik om jou eie kaas te maak!
genoeg vir 250 g
Gebraaide perskes met jogurt
4 perskes, gehalveer en ontpit
250 ml dubbeldik jogurt
Verhit botter in groot braaipan tot warm. Gooi suiker, heuning en vanielje by en roer oor lae hitte tot goue karamel vorm – sowat 5 - 8 minute. Pak perskes met gesnyde kant na onder in warm karamel en braai vir twee minute. Skep versigtig uit warm karamel op opdienbord en gooi karamel wat in pan agterbly ook oor perskes. Skep jogurt oor en sit voor.